Kirsten Kjelsberg Osen

Kirsten Kjelsberg Osen (født 1928) er en norsk lege som er professor emeritus. Hun var professor i morfologi ved Universitetet i Tromsø fra 1972 til 1977 og Norges første kvinnelige professor i medisin. Bortsett fra de fem årene i Tromsø har hun vært knyttet til Universitetet i Oslo som forsker og foreleser. I 2022 publiserte hun fortsatt vitenskapelige artiklerMorgenbladet, 18. mars 2022, s.7.https://www.uniforum.uio.no/nyheter/2024/10/kirsten-osen-utnevnes-til-ridder-av-st.-olavs-orde.html; i 2025 er hun fortsatt aktiv i forskning på hippocampus.
 Bakgrunn 
Kirsen Kjelsberg Osen ble født 20. juli 1928 i Bossekop i Alta. Faren hennes var bestyrer ved folkehøyskolen i Pasvik og familien ble evakuert til Numedal da Vinterkrigen begynte. Osen tok eksamen artium ved Kristelig Gymnas i 1948, medisinsk embetseksamen i 1954 ved Universitetet i Oslo, var turnuslege i Stokmarknes, hun ble spesialist i patologi i 1963

 Virke 
Osen tok doktorgrad i 1970 på en avhandling hvor hun kartla de primære hørselskjernene i hjernen. Dette gjorde hun ved å tegne cellene i hørselskjernene og gruppere dem i ni grupper, noe som åpnet for en rekke studier hvor andre forskere bygget på hennes oppdagelser. 

Året etter fikk hun professoratet i Tromsø hvor hun bygget opp undervisningsenheten i anatomi og ledet planleggingen av den nye organ-sentrerte undervisningen der. Fra 1978 arbeidet hun ved anatomisk institutt, UiO til hun gikk av med pensjon i 1993. 

Hun medvirket i 1982 ved stiftelsen av Leger mot atomvåpen i Norge. Osen har vært aktiv i Pugwash-bevegelsen. Hennes mann var flyver under andre verdenskrig. 

 Priser og utmerkelser 
 I 1995 fikk hun den amerikanske Association of Research in Otolaryngologys pris for kartleggingen av cochleariskjernene.
 Medlem av Det Norske Videnskaps-Akademiet.Medlemmer Gruppe 9: Anatomi, antropologi og fysiologi 
 Æresdoktor ved Universitetet i Salamanca, Spania, kreert 18. april 1997.
 Ridder av St. Olavs orden, 2024.https://www.kongehuset.no/nyhet.html?tid=228744&sek=26939  Dekorasjonen vil bli overrakt ved et arrangement ved Runde Auditorium, Domus Medica – Universitetet i Oslo, fredag 25. oktober 2024 klokken 14.00.

 Bibliografi 

 The cochlear nuclei in the cat, Felix domesticus, and the common porpoise, Phocaena phocaena 1970 Doktoravhandling
 Ca 40 vitenskapelige artikler, vesentlig om hørselsbanenes anatomi og histokjemi

 Referanser 

 Eksterne lenker 

 Tonje Egedius: Hørt, men ikke sett Artikkel i A-magasinet 18. juli 2008 side 14-15
 Trine Nickelsen: Kirsten Kjelsberg Osen: Landets første kvinnelige professor i medisin
 Symposium til ære for Prof. Dr. Med. Kirsten Kjelsberg Osen

Kategori:Professorer ved Universitetet i Tromsø
Kategori:Professorer ved Universitetet i Oslo
Kategori:Medlemmer av Det Norske Videnskaps-Akademi
Kategori:Norske leger
Kategori:Norske aktivister
Kategori:Riddere av 1. klasse av St. Olavs Orden
Kategori:Personer fra Alta kommune